SA rugby: Groot en klein baklei weer oor geldkoek | Netwerk24
'n Gesonde inkomstestroom van skares is rugbyunies in Suid-Afrika weens Covid-19 nie meer beskore nie. Daar is die afgelope naweek in plaaslike wedstryde van die Verenigde Rugbykampioenskap 'n maksimum van 2 000 toeskouers toegelaat. Foto: Gallo Images
Die oeroue en polariserende debat oor hoe die koek van Suid-Afrikaanse rugby se inkomste uit uitsaairegte gesny moet word, is weer op die voorgrond.
In werklikheid is daar weens die effek van Covid-19 eenvoudig nie genoeg geld om aan almal te gee wat hulle nodig het en eis nie. Die groter unies meen hulle lewer die Springbokke op, terwyl die kleiner unies glo dat hulle die teelgrond verskaf. Dis 'n debat wat wéér gaan woed wanneer die Suid-Afrikaanse Rugbyunie (Saru) se hoofraad, waarop al die unies verteenwoordig word, Vrydag vergader.
Rapport het oor die naweek berig dat die Bulle, Haaie en Leeus 'n voorafvergadering eis om vas te stel waarom hul toelae van R47,5 miljoen – soos vir 'n termyn van drie jaar goedgekeur is – tot R31 miljoen gesny is.